Document ID: /roh_data/filtered/fineweb-2-filterrobots_roh.jsonl.gz/57516

Cura sto vegnir inoltrada la dumonda da stipendis?
Dumondas da stipendis ston vegnir inoltradas entaifer 3 mais suenter che la scolaziun resp. l'onn da scola ha cumenzà!
Stipendis ston vegnir dumandads da nov per mintga onn da scolaziun e na pon vegnir concedids ni en moda retroactiva ni ordavant!
Ulteriuras infurmaziuns impurtantas tar la procedura d'endataziun d'ina dumonda da stipendis:
- Avant il cumenzament da la scolaziun resp. da l'onn da scola na pon vegnir inoltradas naginas dumondas.
- Per ina dumonda da stipendis sto il termin d'inoltraziun vegnir observà en mintga cas (decisiv è il bul postal).
- Sch'i n'èn betg avant maun tut ils documents necessaris per inoltrar la dumonda da stipendis, sto ella tuttina vegnir inoltrada entaifer il termin.
- La cumprova che la dumonda da stipendis saja vegnida inoltrada entaifer il termin fixà sto vegnir furnida da la persuna petenta resp. da la persuna en furmaziun.
- Dumondas che vegnan inoltradas cun retard vegnan calculadas pro rata temporis. Il temp, per il qual i pon vegnir pajads stipendis, sto importar almain 3 mais.